

**23.-27.3.2020. TEMA „ŽIVOTINJE U PROLJEĆE 1“**

1. **AKTIVNOST**

**SLIKOPRIČA ˝BUBAMARA I KIŠA˝**

**Aktivnost je pripremila odgojiteljica Jasna Vukovac, angažirana na EU projektu (UP.02.2.2.08.0031) u sklopu organizacije produljenog/smjenskog programa u ustanovi DV Mrvica Supetar.**

**OPIS AKTIVNOSTI:**

Slikopriča je najjednostavniji način poticanja jezično - govornog razvoja pa tako i predvještina čitanja i pisanja. Priča se zove ˝Bubamara i kiša˝.

Pokažite djetetu slikopriču, dajte mu vremena da je prouči. Zatim vi kao roditelj ispričajte uvodni dio priče i opišite prve dvije slike. Nakon toga nastavljaju vaša djeca.



**DOBROBITI ZA DIJETE:**

**Osobna, emocionalna i tjelesna dobrobit**:

* Razvoj samostalnosti, mišljenja i djelovanja

**Obrazovna dobrobit**:

* Kreativnost, stvaralački potencijal djeteta

**Socijalna dobobit:**

* Zajedničko djelovanje djeteta s drugima

1. **AKTIVNOST**

**Aktivnost je pripremila odgojiteljica Ana Buva , angažirane na EU projektu (UP.02.2.2.08.0031) u sklopu organizacije produljenog/smjenskog programa u ustanovi DV Mrvica Supetar.**

**ZAGONETKA „BUBAMARA**“

Zagonetka je vrsta zadatka koji treba riješiti razmišljanjem, a postavlja se vještim skrivanjem pravoga značenja kroz igru riječi. Kod djeteta se potiče logičko razmišljanje i pažnja.

Opis aktivnosti:

U prilogu se nalazi zagonetka koju je potrebno pažljivo pročitati djetetu i pronaći rješenje koje upisujemo na praznu crtu.

*Njena je haljina crvene boje,*

*na kojoj crne točkice stoje*

*ponekad je skriva trava*

*dok na malom cvijetu spava!*

RIJEŠENJE:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**POTREBAN PRIBOR:**

-kamenčići

-tempere

-kist

**OPIS AKTIVNOSTI:**

Nakon riješene zagonetke pokušati pronaći izvan kuće kamenčiće na kojima možete oslikati bubamaru. Obojati cijeli kamen u crvenu boju i nakon toga napraviti točkice i glavu sa crnom bojom te pustiti da se sve osuši. U prilogu su navedeni primjeri oslikanih bubamara kako bi dobili neke ideje.



**DOBROBITI ZA DIJETE:**

**Osobna, emocionalna i tjelesna dobrobit:**

- spremnost djeteta na donošenje odluke koje se odnose na njegove aktivnosti

- uživanje u različitim interakcijama i aktivnostima

**Obrazovna dobrobit:**

- kreativnost, stvaralački potencijal djeteta

- osvještavanje procesa vlastitog učenja, upravljanja njime i postupno preuzimanje odgovornosti za taj proces


- otkrivanje radosti i korisnosti učenja

**Socijalna dobrobit:**

- precepciju sebe kao važnog dijela zajednice/okruženja

- zajedničko (usklađeno) djelovanje djeteta s drugima (djecom i odraslima)

Rezultati radova:

1. **AKTIVNOST**

**IZRADA PAPIRNATE LUTKE „PČELA“**

**Aktivnost je pripremila odgojiteljica Jerka Mladineo, angažirana na EU projektu (UP.02.2.2.08.0031) u sklopu organizacije produljenog/smjenskog programa u ustanovi DV Mrvica Supetar.**

**POTREBAN MATERIJAL:**

-Žuti karton

-Bijeli til

-Crni marker

-Traka

-Ljepilo

-Slamka

**OPIS AKTIVNOSTI:**

Od žutog kartona izrezati dva kruga. Napravit crne pruge na većem žutom krugu. Dodajte oči na manji krug žutog kartona i markerom napravite osmijeh. Probušite rupu u vrhu tijela .Odrežite dio bijelog tila ,progurajte ga kroz otvor na pčelinim tijelu i zavežite čvor kako bi ga učvrstili. Odrežite i napravite krila te dodajte antene. Dovršite svoju lutku tako što ćete na stražnju stranu pčele nalijepiti papirnu slamku.



**DOBROBITI ZA DIJETE:**

**Osobna, emocionalna, tjelesna dobrobit**:

-Razvoj motoričkih vještina

-Promišljanje i samoprocjena vlastitih aktivnosti i postignuća

**Obrazovna dobrobit:**

-Kreativnost, stvaralački potencijal djeteta

-Stvaranje i zastupanje novih ideja

**Socijalna dobrobit:**

- Zajedničko djelovanje djeteta s drugima

- Osjećaj prihvaćenosti i pripadanja

Radovi:



1. **AKTIVNOST**

**Aktivnost je pripremila Dorotea Špinjača odgojiteljica Jasna Vukovac, angažirana na EU projektu (UP.02.2.2.08.0031) u sklopu organizacije produljenog/smjenskog programa u ustanovi DV Mrvica Supetar.**

**MATEMATIČKO DIDAKTIČKA IGRA „PČELA**“

**POTREBAN MATERIJAL:**

* kartonska kutija
* aluminijska folija
* ljepilo
* tempere
* role wc-papira/papir

**OPIS AKTIVNOSTI:**

Za ovu aktivnost potrebno je izraditi podlogu koju djeca uz vašu pomoć mogu bez problema napraviti, a koju će kasnije iskoristiti kao didaktičku igru i pomoć u učenju i ponavljanju znanja. Dopustite djeci da obojaju prazne role/papir koji ste unaprijed oblikovali u rolu, a svojim rukicama oblikuju kuglice od aluminijske folije. Na podlogu kartonske kutije možete nacrtati pčelinju košnicu, aluminijske kuglice predstavljat će nektar, a role papira zalijepljene za podlogu predstavljati će saće. Na obojane role papira označite brojeve od 1 do 5. Djetetov je zadatak da preuzme ulogu male pčele radilice, objema rukama primi kutiju te manipulirajući podlogom ubaci određeni broj kuglica u određenu saću. Kada ubaci dovoljan broj kuglica, zalijepite malu traku selotejpa preko otvora kako kuglice ne bi izašle. Kroz ovu aktivnost dijete usavršava svoja motoričke sposobnosti, ali i matematička znanja, a kroz izradu igre dijete se upoznaje i sa načinom življenja malih pčelica.

**DOBROBITI ZA DIJETE:**

**Osobna, emocionalna i tjelesna dobrobit:**

* razvoj motoričkih vještina,
* uživanje u različitim interakcijama i aktivnostima.

**Obrazovna dobrobit:**

* radoznalost i inicijativnost djeteta,
* identifikacija različitih izvora učenja i njihova raznovrsna primjena.

**Socijalna dobrobit:**

* zajedničko djelovanje djeteta s drugima (dijete i odrasla osoba).



Slika na kojoj se prikazuje na zatvorenom, stol, sjedenje, računalo

Opis je automatski generiran

Slika na kojoj se prikazuje osoba, na zatvorenom, žena, muškarac

Opis je automatski generiran